S-2290/2021

Mál þetta, sem dómtekið var 30. júní sl., er höfðað með ákæru, útgefinni af lögreglustjóranum á höfuðborgarsvæðinu 27. apríl 2021, á hendur W-x-x B-x-x G-x-x, [...], [...],[...], fyrir eftirtalin hegningar- og sérrefsilagabrot:

1. Fíkniefna- og vopnalagabrot með því að hafa, föstudaginn 8. maí 2020, utandyra við Kringlumýrarbraut í Reykjavík, haft í vörslum sínum 0,56 grömm af maríhúana og verið vopnaður 22. cal. riffli með sjónauka og 39 stykki af 22. cal. skotfærum, sem fannst við leit lögreglu á ákærða og lagt var hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr., sbr. 36. gr., vopnalaga nr. 16/1998.

2. Fíkniefnalagabrot með því að hafa, miðvikudaginn 28. október 2020, haft í vörslum sínum 1,43 grömm af amfetamíni, 0,34 grömm af hassi, 0,38 grömm af kókaíni, 132,85 grömm af maríhúana og 89 stykki af ecstasy, sem fannst við leit lögreglu í herbergi ákærða á gistiheimilinu [...]og lagt var hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Þjófnað með því að hafa, föstudaginn 20. nóvember 2020, farið inn í verslun Bónuss í Skipholti í Reykjavík, og stolið þaðan ýmsum vörum að verðmæti samtals 3.598 krónur og yfirgefið verslunina án þess að greiða fyrir vörurnar.

Telst brot þetta varða við 1. mgr. 244. gr. almennra hegningarlaga nr. 19/1940.

4. Umferðarlaga- og fíkniefnalagabrot með því að hafa, miðvikudaginn 9. desember 2020, ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 135 ng/ml og tetrahýdrókannabínól 13 ng/ml) um Stigahlíð í Reykjavík, við Bogahlíð, þar sem lögregla hafði afskipti af ákærða og haft í vörslum sínum 0,85 grömm af maríhúana, sem lögreglumenn fundu við öryggisleit á ákærða og lagði hald á.

Telst brot þetta varða við 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019, og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 134,26 gaf maríhúana, 1,43 grömm af amfetamíni, 0,34 grömm af hassi, 0,38 grömm af kókaíni, og 89 stykki af ecstasty sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Ennfremur er krafist upptöku á 22. cal. riffli með sjónauka og 39 stykkjum af 22. cal. skotfærum, sem lögregla lagði hald á, með vísan til 1. mgr. 37. gr. vopnalaganr. 16/1998.

Verjandi ákærða krefst vægustu refsingar sem lög leyfa, hæfilegrar þóknunar sértil handa og að sakarkostnaður ákærða verði greiddur úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekurum þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. apríl 2021, hefur ákærði áður hlotið refsingu fyrir samskonar brot og hann ermeðal annars sakfelldur fyrir nú. Með dómi 27. mars 2019 var ákærði dæmdur í 30 daga fangelsi, skilorðsundið til tveggja ára, fyrir ýmis brot gegn umferðarlögum, meðal annars fyrir að aka sviptur ökurétti og undir áhrifum ávana- og fíkniefna. Jafnframt var ákærði sviptur ökurétti í tvö ár og tvo mánuði frá 23. apríl 2018 að telja. Ákærði gekkst undir tvær sektargreiðslur hjá lögreglustjóra 8. janúar 2020 vegna þjófnaðar og 8. maí 2020 gekkst ákærði undir lögreglustjórasátt vegna aksturs svipur ökurétti og aksturs undir áhrifum ávana- og fíkniefna og var hann þá sviptur ökurétti í 24 mánuði frá 23. júní 2020 að telja. Nú síðast var ákærði dæmdur í 4 mánaða fangelsi með dómi 1. september 2020 fyrir fíkniefnalagabrot. Með dóminum var skilorðsdómur frá árinu 2019 dæmdur upp og ákærða gerð refsing í einu lagi.

Brot ákærða samkvæmt ákærulið nr. 1 var framið fyrir uppsögu framangreinds dóms frá 1. september 2020 og verður ákærða því gerður hegningarauki vegna brotsins nú, sbr. 78. gr. almennra hegningarlaga.

Við ákvörðun refsingar verður miðað við að ákærði hafi gerst sekur akstur undir áhrifum ávana- og fíkniefna annars vegar og akstur sviptur ökurétti hins vegar, í þriðja sinn hvoru tveggja innan ítrekunartíma í skilningi 71. gr. almennra hegningarlaga. Þá hefur ákærði áður gerst sekur um þjófnað og verður hliðsjón því höfð af ákvæði 255. gr. almennra hegningarlaga. Á móti vegur að ákærði játaði brot sín greiðlega fyrir dómi og verður það virt honum til refsimildunar, sbr. 8. tölul. 1. mgr. 70. gr almennra hegningarlaga.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 120 daga. Með hliðsjón af sakaferli ákærða þykja ekki efni til að skilorðbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 134,26 grömmaf maríhúana, 1,43 grömm af amfetamíni, 0,34 grömm af hassi, 0,38 grömm af kókaíni, 89 stykki af ecstasty, 22. cal. riffill með sjónauka og 39 stykki af 22. cal. skotfærum sem lögregla lagði hald á við rannsókn málsins.

Með vísan til úrslita málsins verður ákærða gert að greiða allan sakarkostnað málsins, sbr. 1. mgr. 235. gr. laga nr. 88/2008, og hafa ekki verið færð haldbær rök fyrir öðru.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, sem með hliðsjón af umfangi málsins og fjölda mætingaþykir vera hæfilega ákveðin 212.040 krónur, að meðtöldum virðisaukaskatti, og 135.507 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir L í-kvk-þgf Á-kvk-þgf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, W-x-x B-x-x G-x-x, sæti fangelsi í 120 daga.

Ákærði er sviptur ökurétti ævi lagt frá birtingu dómsins að telja.

Upptæk eru gerð til ríkissjóðs 134,26 grömm af maríhúana, 1,43 grömm af amfetamíni, 0,34 grömm af hassi, 0,38 grömm af kókaíni, 89 stykki af ecstasty, 22. cal. riffill með sjónauka og 39 stykki af 22. cal. skotfærum.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 212.040 krónur og 135.507 krónur í annan sakarkostnað.

A-kvk-nf S-kvk-nf